**TILBUDSLISTE**

***Bemærk***: Alle priser skal anføres i DKK ekskl. moms. De tilbudte priser skal indeholde alle udlæg, jf. ABR89 afsnit 3.2.2. Alle timer og timepriser, der oplyses i tilbuddet skal være effektive timer. Transporttid til/fra Bygherres adresse skal således ikke indregnes.

Lønudgifter til transporttid skal være indehold i de tilbudte timepriser.

1. **FASE 1**

Den faste pris skal indeholde alle udgifter forbundet med de ydelser, som er beskrevet under afsnittet "Fase 1" i dokumentet "Ydelsesbeskrivelse".

Tilbudsgiver skal i nedenstående skema anføre, hvilke medarbejderkategorier, som forventes anvendt til Ydelsernes udførelse, timeprisen, det antal timer, som forventes at skulle anvendes, samt den totale sum (fast pris).

Tilbudsgiver skal som led i tilbudsafgivelsen selv anslå, hvor mange timer, tilbudsgiver forventer at skulle anvende til opgaven, og skal på denne baggrund tilbyde en fast pris. Tilbudsgiver bærer risikoen for, at det tidsforbrug, som tilbudsgiver har lagt til grund for tilbudsafgivelsen viser sig ikke at være korrekt.

Rådgiver er således ikke berettiget til ekstrabetaling, såfremt det måtte vise sig, at Rådgiver skal anvende flere timer end forudsat i tilbuddet. Rådgiver er alene berettiget til en korrektion af den faste pris, såfremt omfanget af Rådgivers ydelser ændres i forhold til det, som er forudsat ved tilbudsafgivelsen.

***Bemærk***: Uanset hvilket tidsforbrug, som tilbudsgiver skønner nødvendigt, skal dette kunne udføres inden for rammerne af den tidsplan, som er indeholdt i udbudsgrundlaget.

|  |  |  |  |
| --- | --- | --- | --- |
| **FASE 1** | | | |
| Medarbejderkategori\* | Timepris | Antal timer | Sum  **(fast pris)** |
| *[Tilbudsgiver skal selv udfylde med det relevante antal medarbejderkategorier – tabellen kan udvides]* |  |  |  |
| Totalsum for FASE 1 **(fast pris)** |  |  |  |

\*NB: Tilbudsgiver bedes anføre tidsforbruget for hver af de tilbudte medarbejderkategorier.

1. **FASE 2 (OPTIONEN)**

Prisen for Fase 2 opgives i timepriser og skal indeholde alle udgifter forbundet med de ydelser, som er beskrevet under afsnit Fase 2 (Optionen) i dokumentet "Ydelsesbeskrivelse", samt alle andre ydelser, som i ydelsesbeskrivelsen er anført til at skulle udføres i Fase 2.

Tilbudsgiver skal i nedenstående skema anføre, hvilke medarbejderkategorier, som forventes anvendt til Ydelsernes udførelse samt timeprisen for hver medarbejderkategori.

Bygherre har til brug for evalueringen anslået, at Rådgiver til Fase 2 skal anvende 600 timer. Tilbudsgiver skal som en del af tilbuddet fordele disse 600 timer på de medarbejderkategorier, som tilbydes. Den tilbudssum, som lægges til grund ved evalueringen er den gennemsnitlige timepris x 600 timer.

|  |  |  |  |
| --- | --- | --- | --- |
| **FASE 2** | | | |
| Medarbejderkategori | Timepris | Estimeret timeantal | Sum |
| *[Tilbudsgiver skal selv udfylde med det relevante antal medarbejderkategorier – tabellen kan udvides]* |  |  |  |
| ***Total*** |  | **600** |  |

Som led i Rådgivers Ydelser i forbindelse med udførelse af Fase 1, skal Rådgiver udarbejde et budget, jf. Ydelsesbeskrivelsen. Dette budget skal indeholde en fast pris på Fase 2. Den faste pris skal være baseret på de tilbudte timepriser i ovenstående tabel. Den i budgettet oplyste pris skal desuden indeholde en fordeling af timer, som forholdsmæssigt svarer til timefordelingen i ovenstående tabel.

1. **UNDERSKRIFT**

*Med sin underskrift erklærer tilbudsgiver på tro og love ikke at have ubetalt, forfalden gæld til det offentlige, som overstiger 100.000 kr., jf. lovbekendtgørelse nr. 336 af 13. maj 1997 om begrænsning af skyldners muligheder for at deltage i offentlige udbudsforretninger og om ændring af andre love.*

|  |  |
| --- | --- |
| Tilbudsgivers navn: | |
| CVR.nr. (hvor haves): | |
| Navn og e-mailadresse på kontaktperson: | |
| Dato: | Underskrift: |